[{"text_idx": "#000002", "text": "Ffyrdd effeithlon o drethu i neiniau a theidiau gyfrannu at ffioedd ysgolion"}, {"text_idx": "#000003", "text": "Aseswyd cost flynyddol gyfartalog ffioedd ysgolion preifat yn 2022 yng Nghymru a Lloegr gan y Cyngor Ysgolion Annibynnol i fod yn \u00a314,940 ar gyfer disgyblion dydd a mwy na dwbl hynny ar gyfer disgyblion preswyl. Nid yw\u2019n syndod bod llawer o rieni sy\u2019n teimlo mai addysg breifat yw\u2019r unig opsiwn i\u2019w plant yn troi at eu rhieni eu hunain am help i dalu\u2019r costau hynny."}, {"text_idx": "#000004", "text": "Yn gyffredinol, mae ffioedd ysgolion preifat a delir gan rieni am addysg eu plant wedi\u2019u heithrio rhag unrhyw ganlyniadau treth etifeddiant."}, {"text_idx": "#000005", "text": "Fodd bynnag, nid yw\u2019r un peth yn wir am ddarpariaeth a wneir i ffioedd a delir gan neiniau a theidiau. Bydd y rhain yn cael eu hystyried yn rhodd i\u2019w hwyresau at ddibenion treth hyd yn oed os ca\u0302nt eu gwneud yn uniongyrchol i ysgol yr wyrion a\u2019r wyresau. Mae angen rhoi ystyriaeth ofalus, felly, i sut y gall neiniau a theidiau sy\u2019n talu ffioedd ysgol eu hwyrion a\u2019u hwyresau wneud hynny mewn ffordd sy\u2019n effeithlon o ran treth."}, {"text_idx": "#000007", "text": "Gwneud cyfraniadau \u2018talu wrth fynd\u2019 i ffioedd ysgol"}, {"text_idx": "#000010", "text": "Mae hyn yn golygu y gall neiniau a theidiau sy\u2019n defnyddio eu heithriadau am y tro cyntaf roi \u00a312,000 rhyngddynt i ddechrau a \u00a36,000 ym mhob blwyddyn ddilynol. Mae eithriad defnyddiol arall ar gyfer neiniau a theidiau yn ymwneud ag incwm dros ben. Os yw\u2019r incwm yn fwy na\u2019r hyn sy\u2019n mynd allan, yna gellir gwneud rhoddion rheolaidd o\u2019r gwarged hwnnw heb godi ta\u0302l ar dreth etifeddiant."}, {"text_idx": "#000012", "text": "Beth sy\u2019n digwydd, fodd bynnag, os nad oes gan neiniau a theidiau incwm dros ben i\u2019w \u2018dalu wrth fynd\u2019 am ffioedd ysgol yn flynyddol ond yr hoffent gyfrannu o hyd at addysg eu hwyrion a\u2019u hwyresau? Fel ym mhob agwedd ar fywyd, gall dalu i gynllunio\u2019n gynnar a dechrau rhoi arian o\u2019r neilltu cyn gynted ag y caiff wyrion ac wyresau eu geni."}, {"text_idx": "#000013", "text": "Defnyddio ymddiriedolaethau i gynllunio ymlaen llaw ar gyfer addysg wyrion ac wyresau"}, {"text_idx": "#000015", "text": "Efallai mai dull gwell o weithredu fydd creu ymddiriedolaeth i\u2019r wyrion dan sylw. Mae gwahanol fathau o ymddiriedolaethau y gellir eu sefydlu. I neiniau a theidiau sydd a\u0302 phryderon am eu hatebolrwydd treth etifeddiant eu hunain ond sydd ag awydd i helpu gyda chostau addysg eu hwyrion a\u2019u hwyresau, mae cyfle clir i fynd i\u2019r afael a\u0302\u2019r ddau fater gyda\u2019i gilydd."}, {"text_idx": "#000027", "text": "Share this article on social media"}, {"text_idx": "#000030", "text": "Human Resources from Eagle HR"}]